text: ২০২০-এ বাংলাদেশে সংঘটিত হওয়া ঘটনাবলির সংক্ষিপ্তসার এটি।
  
  রাষ্ট্রীয় দায়িত্বে 
  
   রাষ্ট্রপতি- আব্দুল হামিদ
   প্রধানমন্ত্রী- শেখ হাসিনা
   প্রধান বিচারপতি- সৈয়দ মাহমুদ হোসেন
   স্পীকার- শিরীন শারমিন চৌধুরী
  
  ঘটনাবলি
  
  জানুয়ারি 
   ১০ জানুয়ারি - বিশ্ব ইজতেমার ১ম পর্ব শুরু হয়।
   ১২ জানুয়ারি - বিশ্ব ইজতেমার ১ম পর্বের আখেরি মোনাজাত।
  
  ফেব্রুয়ারি 
   ৩ ফেব্রুয়ারি - এসএসসি ও সমমানের পরীক্ষা শুরু।
   ৯ ফেব্রুয়ারি - আইসিসি অনূর্ধ্ব-১৯ ক্রিকেট বিশ্বকাপের শিরোপা জয় করে বাংলাদেশ জাতীয় অনূর্ধ্ব-১৯ ক্রিকেট দল। এটি বাংলাদেশের পক্ষে প্রথম বিশ্বকাপ জয়।
  
  মার্চ 
   ১ মার্চ - প্রথমবারের মতো জাতীয় বীমা দিবস পালিত হয়।
   ৩ মার্চ - খাগড়াছড়ির মাটিরাঙ্গায় স্থানীয় গ্রামবাসী ও বিজিবির সংঘর্ষে ৪ জন নিহত হন।
   ৬ মার্চ - বাংলাদেশ জাতীয় দলের হয়ে শেষবারের মতো ওয়ানডেতে অধিনায়কত্ব করেন ও অধিনায়ক থেকে অবসরে যান মাশরাফি বিন মর্তুজা।
   ৮ মার্চ - প্রথম তিনজনের দেহে করোনাভাইরাস শনাক্ত।
   ১০ মার্চ - জয় বাংলাকে জাতীয় স্লোগান ঘোষণা করে হাইকোর্ট কর্তৃক রায় প্রদান।
   ১৮ মার্চ - বাংলাদেশে প্রথম করোনাভাইরাসে আক্রান্ত রোগীর মৃত্যু।
  
  এপ্রিল
  
  মে 
   ২০ মে - ঘূর্ণিঝড় আম্পান ভারতের পশ্চিমবঙ্গ ও উড়িষ্যা এবং বাংলাদেশের উপকূলীয় অঞ্চলে আঘাত হানে। এতে নিহত হন ১৬ জন।
  
  জুন 
   ২১ জুন - বছরের প্রথম বলয়গ্রাস সূর্যগ্রহণ অনুষ্ঠিত। দক্ষিণ ও দক্ষিণ-পূর্ব এশিয়া, মধ্যপ্রাচ্য ও মধ্য আফ্রিকা থেকে দেখা যায়। এটি বাংলাদেশেও দেখা দিয়েছিল।
   ২৫ জুন - বাংলাদেশের সব রাষ্ট্রায়ত্ত পাটকল বন্ধ করে সরকারি-বেসরকারি অংশীদারিত্বে চালুর ঘোষণা দেওয়া হয়।
   ২৯ জুন - রাজধানীর ঢাকার শ্যামবাজারে বুড়িগঙ্গায় লঞ্চডুবিতে অন্তত ৩৪ জন নিহত।
   ৩০ জুন - করোনাভাইরাসের মহামারী রোধে ঢাকার পূর্ব রাজাবাজারের পরীক্ষামূলক লকডাউন প্রত্যাহার।
  
  জুলাই 
   ২ জুলাই
   করোনাভাইরাস মহামারী: বাংলাদেশে শনাক্তের সংখ্যা দেড় লাখ ছাড়িয়ে যায়।
   বাংলাদেশে করোনাভাইরাসের টিকা আবিষ্কারের ঘোষণা দেয় গ্লোব বায়োটেক লিমিটেড।
   বাংলাদেশের সব রাষ্ট্রায়ত্ত পাটকল বন্ধ করে দেওয়া হয়।
   ঢাকার বঙ্গবাজারে আধুনিক খাদ্য পরীক্ষাগারের উদ্বোধন করা হয়।
   ৪ জুলাই - করোনাভাইরাসের মহামারী রোধে ঢাকার ওয়ারী ও চট্টগ্রাম বিশ্ববিদ্যালয় এলাকায় লকডাউন শুরু হয়।
   ৭ জুলাই
   রোমগামী ফ্লাইটে করোনাভাইরাসের রোগী শনাক্ত হওয়ায় বাংলাদেশ থেকে বিমান চলাচলে এক সপ্তাহের জন্য নিষেধাজ্ঞা জারি করে ইতালি।
   করোনাভাইরাস শনাক্তের পরীক্ষায় প্রতারণার অভিযোগে উত্তরার বেসরকারি রিজেন্ট হাসপাতাল সিলগালা করা হয়।
   বান্দরবানে গোলাগুলিতে ছয়জন নিহত হয়।
   ১৪ জুলাই - যশোর-৬ ও বগুড়া-১ আসনের উপনির্বাচন অনুষ্ঠিত হয়। যশোর-৬ আসনে আওয়ামী লীগের শাহীন চাকলাদার ও বগুড়া-১ আসনে আওয়ামী লীগের শাহাদারা মান্নান নির্বাচিত হন।
   ১৭ জুলাই - বাংলাদেশে করোনাভাইরাস মহামারী: বাংলাদেশ করোনাভাইরাসে আক্রান্ত হয়ে মোট মৃতের সংখ্যা আড়াই হাজার ছাড়ায়।
   ১৮ জুলাই - বাংলাদেশে করোনাভাইরাস মহামারী: বাংলাদেশ করোনাভাইরাসে আক্রান্তের মোট সংখ্যা দুই লাখ ছাড়ায়।
   ১৯ জুলাই - করোনাভাইরাসের বৈশ্বিক মহামারী: বাংলাদেশে চীনের উদ্ভাবিত করোনাভাইরাসের টিকার তৃতীয় ধাপের পরীক্ষামূলক প্রয়োগের জন্য আইসিডিডিআরবিকে অনুমোদন দেয় বাংলাদেশ চিকিৎসা গবেষণা পরিষদ।
   ২৩ জুলাই - কক্সবাজারের খুরুশকুলে বিশ্বের সর্ববৃহৎ জলবায়ু উদ্বাস্তু আশ্রয়ণ প্রকল্প "খুরুশকুল আশ্রয়ণ প্রকল্প"-এর উদ্বোধন।
   ২৫ জুলাই - বাংলাদেশে করোনাভাইরাস মহামারী: করোনাভাইরাসের বিস্তার রোধে ঢাকার ওয়ারীতে আরোপিত লকডাউন তুলে নেওয়া হয়।
   ২৯ জুলাই - পল্লবী থানার ভেতরে বোমা বিস্ফোরণে পাঁচজন আহত হয়। জঙ্গিগোষ্ঠী আইএস বিস্ফোরণের দায় স্বীকার করে।
   ৩১ জুলাই - কক্সবাজারের টেকনাফে মেরিন ড্রাইভ সড়কের শামলাপুর চেকপোস্টে পুলিশের গুলিতে বাংলাদেশ সেনাবাহিনীর অবসরপ্রাপ্ত মেজর সিনহা মোহাম্মদ রাশেদ নিহত হন।
  
  আগস্ট 
   ৪ আগস্ট
   খোরশেদ আলম সুজনকে চট্টগ্রাম সিটি কর্পোরেশনের প্রশাসক হিসেবে নিয়োগ দেওয়া হয়।
   লেবাননের বৈরুত বন্দরের বিস্ফোরণে অন্তত ৩ জন বাংলাদেশি নিহত হয়, ২১ জন নৌসেনাসহ অন্তত ৫৯ জন বাংলাদেশি আহত হয়, জাতিসংঘ শান্তি রক্ষা মিশনের কাজে বন্দরে অবস্থানরত বানৌজা বিজয় ক্ষতিগ্রস্ত হয়।
   ৫ আগস্ট - নেত্রকোণার মদনে হাওরে নৌকা ডুবে ১৭ পর্যটকের মৃত্যু হয়।
  
  সেপ্টেম্বর 
   ৩ সেপ্টেম্বর - দিনাজপুরের ঘোড়াঘাটে ইউএনওর সরকারি বাসভবনে হামলা চালানো হয়। হামলায় ইউএনও ওয়াহিদা খানম ও তাঁর বাবা গুরুতর আহত হন।
   ৪ সেপ্টেম্বর - নারায়ণগঞ্জের ফতুল্লায় মসজিদের পাশের তিতাস গ্যাসের পাইপলাইন থেকে গ্যাস নিঃসরণের ফলে সংগঠিত বিস্ফোরণ ও অগ্নিকাণ্ডে অন্তত ৩১ জন নিহত হয়।
   ২৫ সেপ্টেম্বর - মুরারিচাঁদ কলেজের (এমসি কলেজ) ছাত্রাবাসে এক গৃহবধূ ধর্ষণের শিকার হয়। এ ঘটনার আসামিরা ছাত্রলীগের রাজনীতির সাথে জড়িত।
   ২৯ সেপ্টেম্বর - রাজশাহীর তানোরের একটি গির্জায় খ্রিস্টান আদিবাসী মেয়েকে ধর্ষণ করা হয়। ধর্ষণের অভিযোগে গির্জার প্রধান ফাদার প্যাট্রিক গমেজ, ফাদার কামেল মার্ডি ও প্রদীপ গ্রেগরীকে গ্রেপ্তার করা হয়।
  
  অক্টোবর 
   ৪ অক্টোবর - নোয়াখালীর এক গৃহবধূকে মধ্যযুগীয় কায়দায় নির্যাতনের ৩২ দিন আগে ধারণকৃত ভিডিও সামাজিক যোগাযোগ মাধ্যমে ছড়িয়ে পড়ে। এর ফলে দেশব্যাপী ধর্ষণ ও নারী নির্যাতনবিরোধী আন্দোলন সূত্রপাত ঘটে।
   ৭ অক্টোবর
   বাংলাদেশে করোনাভাইরাস মহামারীর সার্বিক পরিস্থিতি বিবেচনায় ২০২০ সালের উচ্চ মাধ্যমিক স্কুল সার্টিফিকেট (এইচএসসি) পরীক্ষা বাতিল করা হয়।
   শেখ মুজিবুর রহমানের অসমাপ্ত আত্মজীবনী গ্রন্থের ব্রেইল সংস্করণের মোড়ক উন্মোচন করেন প্রধানমন্ত্রী শেখ হাসিনা।
   ৮ অক্টোবর – বাংলাদেশ সুপ্রিম কোর্ট বার সমিতির সভাপতি এএম আমিন উদ্দিনকে অ্যাটর্নি জেনারেল পদে নিয়োগ দেওয়া হয়।
   ১৩ অক্টোবর - ধর্ষণের সর্বোচ্চ শাস্তি মৃত্যুদণ্ড করে নারী ও শিশু নির্যাতন দমন (সংশোধন) অধ্যাদেশ জারি করা হয়।
  
  নভেম্বর 
   ১৩ নভেম্বর - ঢাকায় দুটি পৃথক সমাবেশ করে মামুনুল হক ও ফয়জুল করিম ধোলাইপাড়ে শেখ মুজিবুর রহমান   নির্মাণাধীন ভাস্কর্যকে মূর্তি আখ্যা দিয়ে বাংলাদেশে যেকোনো ধরনের ভাস্কর্য নির্মাণের বিরোধিতা করেন।
   ২৪ নভেম্বর - বঙ্গবন্ধু টি২০ কাপ ২০২০-এর আয়োজন শুরু।
   ২৯ নভেম্বর - যমুনা নদীর ওপর বঙ্গবন্ধু রেলওয়ে সেতুর ভিত্তিপ্রস্তর স্থাপন করেন প্রধানমন্ত্রী শেখ হাসিনা।
  
  ডিসেম্বর 
   ৬ ডিসেম্বর - বাংলাদেশ সরকার প্রথমবারের মতো ভুটানের সাথে অগ্ৰাধিকারমূলক বাণিজ্য চুক্তি (পিটিএ) স্বাক্ষর করে। 
   ১০ ডিসেম্বর - পদ্মা সেতুর সর্বশেষ তথা ৪১তম স্প্যান বসানোর কাজ শেষ হয়।
   ১৭ ডিসেম্বর
   বাংলাদেশের প্রধানমন্ত্রী শেখ হাসিনা ও ভারতের প্রধানমন্ত্রী নরেন্দ্র মোদীর ভার্চুয়াল বৈঠকে সাতটি সমঝোতা চুক্তি স্বাক্ষর করা হয়।
   ৫৫ বছর পর চিলাহাটি-হলদিবাড়ি ট্রেন সংযোগ পুনরায় চালু করা হয়।
   ১৮ ডিসেম্বর - বঙ্গবন্ধু টি২০ কাপের ফাইনালে গাজী গ্রুপ চট্টগ্রামকে ৫ রানে হারিয়ে চ্যাম্পিয়ন হয় জেমকন খুলনা।
   ১৯ ডিসেম্বর - জয়পুরহাটের সদর উপজেলার পুরানাপৈল এলাকায় ট্রেনের ধাক্কায় যাত্রীবাহী বাসের ১২ জন নিহত হন।
   ২৮ ডিসেম্বর - মসলিনকে বাংলাদেশের ভৌগোলিক নির্দেশক (জিআই) পণ্য হিসেবে স্বীকৃতি দেওয়া হয়।
  
  মৃত্যু
  
  জানুয়ারি 
   ২ জানুয়ারি - ফজিলাতুন্নেসা বাপ্পী, আইনজীবী এবং জাতীয় সংসদের সাবেক সদস্য।
  
  জুন 
   ১৩ জুন - সুলতান উদ্দিন ভূঁইয়া, রাজনীতিবিদ ও সাবেক সংসদ সদস্য। (জ. ১৯৫৩)
  
  জুলাই 
   ১ জুলাই - লতিফুর রহমান, শিল্পপতি ও ট্রান্সকম গ্রুপের চেয়ারম্যান। (জ. ১৯৪৫)
   ৬ জুলাই - এন্ড্রু কিশোর, সঙ্গীতশিল্পী। (জ. ১৯৫৫)
   ৯ জুলাই - সাহারা খাতুন, আইনজীবী ও রাজনীতিবিদ, বাংলাদেশের প্রথম নারী স্বরাষ্ট্রমন্ত্রী। (জ. ১৯৪৩)
   ১১ জুলাই - এবিএম হোসেন, ইতিহাসবিদ ও ইসলামি শিল্পকলা বিশেষজ্ঞ, রাজশাহী বিশ্ববিদ্যালয়ের প্রথম ইমেরিটাস অধ্যাপক। (জ. ১৯৩৪)
   ১৩ জুলাই - নুরুল ইসলাম বাবুল, ব্যবসায়ী ও শিল্পোদ্যোক্তা, যমুনা গ্রুপের প্রতিষ্ঠাতা চেয়ারম্যান। (জ. ১৯৪৬)
   ১৪ জুলাই - শাহজাহান সিরাজ, রাজনীতিবিদ ও মুক্তিযোদ্ধা, সাবেক বন ও পরিবেশ মন্ত্রী। (জ. ১৯৪৩)
   ১৭ জুলাই - এমাজউদ্দিন আহমদ, বাংলাদেশি রাষ্ট্রবিজ্ঞানী, ঢাকা বিশ্ববিদ্যালয়ের সাবেক উপাচার্য। (জ. ১৯৩৩)
   ২৪ জুলাই - দেলোয়ার হোসেন, মুক্তিযোদ্ধা ও রাজনীতিবিদ, সাবেক সংসদ সদস্য। (জ. ১৯৩৪)
   ২৭ জুলাই - ইসরাফিল আলম, রাজনীতিবিদ ও সাবেক সংসদ সদস্য। (জ. ১৯৬৬)
  
  আগস্ট 
   ৯ আগস্ট - আলাউদ্দিন আলী, আটবার জাতীয় চলচ্চিত্র পুরস্কার বিজয়ী গীতিকার, সুরকার ও সঙ্গীত পরিচালক। (জ. ১৯৫২)
  
  সেপ্টেম্বর 
   ১৮ সেপ্টেম্বর – শাহ আহমদ শফী, বাংলাদেশী ইসলামি নেতা, হেফাজতে ইসলামের প্রতিষ্ঠাতা, আল হাইআতুল উলয়া ও বেফাকুল মাদারিসিল আরাবিয়া বাংলাদেশের সভাপতি, দারুল উলুম হাটহাজারীর মহাপরিচালক।
   ২৭ সেপ্টেম্বর – মাহবুবে আলম, বাংলাদেশি আইনজীবী, বাংলাদেশের ১৫তম অ্যাটর্নি জেনারেল, কোভিড-১৯। (জ. ১৯৪৯)
  
  অক্টোবর 
   ৫ অক্টোবর - মনসুর উল করিম, একুশে পদকপ্রাপ্ত বাংলাদেশি চিত্রশিল্পী ও অধ্যাপক। (জ. ১৯৫০)
   ১৩ অক্টোবর - রশীদ হায়দার, একুশে পদক ও বাংলা একাডেমি সাহিত্য পুরস্কার বিজয়ী বাংলাদেশি লেখক, কথাসাহিত্যিক ও মুক্তিযুদ্ধ গবেষক, নজরুল ইনস্টিটিউটের সাবেক নির্বাহী পরিচালক। (জ. ১৯৪১)
  
  নভেম্বর 
   ২৭ নভেম্বর - আলী যাকের, বাংলাদেশী টেলিভিশন ও মঞ্চ অভিনেতা। (জ. ১৯৪৪)
  
  ডিসেম্বর 
   ১৩ ডিসেম্বর - নূর হুসাইন কাসেমী, হেফাজতে ইসলাম বাংলাদেশ ও জমিয়তে উলামায়ে ইসলাম বাংলাদেশের মহাসচিব, আল হাইআতুল উলয়ার সহ-সভাপতি, বেফাকুল মাদারিসিল আরাবিয়া বাংলাদেশের সিনিয়র সহ-সভাপতি এবং জামিয়া মাদানিয়া বারিধারা, ঢাকার মহাপরিচালক। (জ. ১৯৪৫)
  
  তথ্যসূত্র
title: ২০২০-এ বাংলাদেশ